cyanic-selkie/wikianc huggingface dataset:
ซาโนฟี่
ยาสำคัญในเครือบริษัทซาโนฟี่ ได้แก่ ยาโรคระบบทางเดินโลหิต ยาโรคระบบประสาทส่วนกลาง ยาโรคเบาหวาน ยาอายุกรรม ยาบรรเทามะเร็ง ยาโรคลิ่มเลือด และวัคซีน นอกจากการผลิตและจัดจำหน่ายยาแล้วยังให้ความสำคัญเกี่ยวกับการวิจัยและพัฒนาอีกด้วย
โรงเรียนสารสาสน์วิเทศบางบอน
โรงเรียนสารสาสน์วิเทศบางบอน (Sarasas Witaed Bangbon School) เป็นโรงเรียนลำดับที่ 14 ของกลุ่มโรงเรียนในเครือสารสาสน์ จัดการเรียนการสอนโดยใช้หลักสูตรแกนกลางการศึกษาขั้นพื้นฐาน เปิดสอน 4 แผนก ดังนี้  1. การจัดเรียนการสอนแบบสามัญ 2. การจัดเรียนการสอนแบบสองภาษาอาเซียน 3. การจัดเรียนการสอนแบบสองภาษา 4. การจัดเรียนการสอนแบบ IEP  ก่อตั้งขึ้นโดยท่านอาจารย์พิบูลย์ และท่านอาจารย์ เพ็ญศรี ยงค์กมล  ตั้งอยู่เลขที่ 99 ถนนบางบอน 3 แขวงบางบอนเหนือ เขตบางบอน กรุงเทพมหานคร 10150
ประวัติโรงเรียน
โรงเรียนสารสาสน์วิเทศบางบอน เป็นสาขาใหญ่ที่สุดในเครือสารสาสน์
'''ปี พ.ศ. 2542''' เริ่มก่อสร้างโรงเรียน ในพื้นที่ 27 ไร่ '''ปี พ.ศ. 2543''' เปิดทำการเรียนการสอนเป็นครั้งแรก บนเนื้อที่ 27 ไร่ มีอาคารเรียน 5 ชั้น ขนาดกว้าง 17.5 เมตร ยาว 72 เมตร ภายในอาคารประกอบด้วย ห้องเรียน 32 ห้อง ห้องคอมพิวเตอร์ ห้องดนตรี ห้องสมุด ห้องฉายภาพยนตร์ ห้องนอนอนุบาล ห้องประชุมใหญ่ ขนาด 14 x 40 เมตร ห้องอาหารและห้องพยาบาล บริเวณรอบอาคารเรียน ประกอบด้วย ซุ้มไม้เลื้อยบนโครงเหล็กทรงปิรามิด 2 ข้าง ของเสาธงที่อยู่หน้าอาคาร สนามเทนนิส สนามบาสเกตบอล 3 สนาม สนามฟุตบอลพร้อมอัฒจันทร์และโรงอาหารขนาดใหญ่ เปิดการจัดเรียนการสอนแบบสองภาษา ตั้งแต่ชั้น Kg.3-Gr.5 และ การจัดเรียนการสอนแบบสามัญ ตั้งแต่ชั้นอนุบาลศึกษาปีที่ 1 - ชั้นประถมศึกษาปีที่ 5 มีนักเรียนจำนวนทั้งสิ้น 1,125 คน ครูไทยจำนวน 59 คน และครูต่างชาติ จำนวน 10 คน
'''ปี พ.ศ. 2544''' โรงเรียนได้ทำการซื้อที่ดินเพิ่มเติม ขยายพื้นที่เป็น 57 ไร่ และได้สร้างอาคารเรียน 5 ชั้นหลังที่สอง เป็นอาคารรูปตัวยู ภายในอาคารประกอบด้วย ห้องเรียนจำนวน 54 ห้องเรียน ห้องสมุด ห้องคอมพิวเตอร์ ห้องวีดีโอ ห้องผลิตสื่อการเรียนการสอน ห้องนอนเด็กอนุบาล ห้องพระพุทธศาสนา ห้องพยาบาล ชั้นล่างเป็นโรงอาหาร ด้านข้างของอาคาร มีสนามบาสเกตบอลเพิ่มอีก รวมเป็น 6 สนาม และสระว่ายน้ำสำหรับเด็กอนุบาล ที่บริเวณใกล้สนามเด็กเล่นอาคาร 1
ในปีนี้มีการขยายชั้นเรียนของการจัดเรียนการสอนแบบสองภาษา และ การจัดเรียนการสอนแบบสามัญ จนถึงชั้นประถมศึกษาปีที่ 6 (Gr.6) มีจำนวนนักเรียนทั้งสิ้น 2,541 คน ครูไทย 169 คน ครูต่างชาติ 44 คน
ปี พ.ศ. 2553 สร้างอาคารเพิ่ม 1 หลัง เป็นอาคาร 3 ชั้น
ปี พ.ศ. 2562 ในปีนี้ได้มีการเปิดการเรียนการสอนเพิ่มอีก 1 คือ การจัดเรียนการสอนแบบสองภาษาอาเซียน
ปี พ.ศ. 2563 สร้างอาคารเรียนเพิ่มอีก1หลัง เป็นอาคารเรียน4ชั้น การจัดเรียนการสอนแบบ IEP ระดับมัธยมศึกษาตอนต้น-ตอนปลาย
สถานที่
สนามกลางบอสโก สนามกรีฑา
สารสาสน์คลินิกเวชกรรม
หอพักนักเรียน
หอพักนักเรียนทุน
อาคารเรียนนักเรียนทุน
หอพักครูต่างชาติและครูไทย
สระว่ายน้ำ3สระ
อาคารเรียน 20 อาคาร
ค่ายลูกเสือ1 (ประถม)
ค่ายลูกเสือ2 (มัธยม)
สนามบาส 10-15 สนาม
สนามเทนนิส
สนามบอล 4 สนาม
อาคารดนตรี 2 อาคาร
จุดชมวิว
โรงอารหารแอร์ 3 โรง
ลานจอดรถ
สนามออกกำลังกาย
ชมรมรถตู้
แผนการเรียน
ใช้ภาษาอังกฤษเป็นหลัก นักเรียนทุกระดับชั้นในแผนกสามัญจะได้เรียนกับครูต่างชาติทุกวัน 2-3วิชาต่อวัน ใน4รายวิชา ได้แก่
- Mathematic(คณิตศาสตร์)
- Health Education(สุขศึกษา สุขภาพ)
- Science(วิทยาศาสตร์)
เปิดสอน 4 แผนก
การจัดเรียนการสอนแบบสองภาษา
การจัดเรียนการสอนแบบ IEP
การจัดเรียนการสอนแบบสามัญ
การจัดเรียนการสอนแบบสองภาษาอาเซียน
หลักสูตร GIFTED (วิทยาศาสตร์-คณิตศาสตร์) ,( ภาษาอังกฤษ-ภาษาจีน)
สารสาสน์ในโลกบันเทิง
8 สิงหาคม 2561 ตึก การจัดเรียนการสอนแบบ IEP (Pre-prep1-Yr.6) และสนามกีฬากลางบอสโกถูกใช้เป็นสถานที่ถ่ายทำซีรีส์ เด็กใหม่ The serise ep.4 ตอน Hi-So ออกอากาศวันที่ 29 สิงหาคม พ.ศ. 2561 ทางช่อง GMM25
เดอะคลิฟฟ์ (สนามฝึกซ้อม)
เดอะคลิฟฟ์ (The Cliff Training Ground) คือ อดีตสนามฝึกซ้อมของ แมนเชสเตอร์ยูไนเต็ด ซึ่งก่อนหน้านั้นเป็นสนามแข่งของ บรอตันเรนเจอร์ ทีมรักบี้ในท้องถิ่น ต่อมาทางยูไนเต็ดได้ขอซื้อในเดือนพฤษภาคม พ.ศ. 2481 ภายหลังจากที่ทีมรักบี้ได้ย้ายออกไปและได้ใช้เป็นสนามฝึกซ้อมของทีมปีศาจแดงนานถีง 61 ปีก่อนจะย้ายไปที่สนามแคร์ริงตันเมื่อ พ.ศ. 2542
คณะสถาปัตยกรรมศาสตร์ มหาวิทยาลัยศรีปทุม
ประวัติ
ต่อมาในปี พ.ศ. 2540 อาจาร์ยนคร ศรีวิจารณ์ ได้เข้ามารับตำแหน่งคณบดีต่อจาก ศ.พล.ร.ต.สมภพ ภิรมย์ จนถึงแก่กรรมในปี พ.ศ. 2542 หลังจากนั้น รศ.สุทธิพันธ์ สุจริตตานนท์ ได้เข้ารับตำแหน่งคณบดีแทนในปี พ.ศ. 2542 จนหมดวาระการบริหารงานในปี พ.ศ. 2546 หลังจากนั้น ผศ.สุธน วิริยะสมบรูณ์ ได้เข้ารับตำแหน่งคณบดีในปลายปี พ.ศ. 2546 จนหมดวาระการดำรงตำแหน่งในปี พ.ศ. 2551 และพลเอกเสรี พุกกะมาน ที่ปรึกษาอธิการบดีและเป็นผู้ก่อตั้งคณะสถาปัตยกรรมศาสตร์ ได้เข้ารับดำรงตำแหน่งคณบดี และในปี พ.ศ. 2558 อาจารย์ธีรบูลย์ ฉลองมณีรัตน์ ได้รับแต่งตั้งเป็น คณบดี จนถึงปัจจุบัน
ในปี พ.ศ. 2545 คณะสถาปัตยกรรมศาสตร์ได้มีการปรับปรุงหลักสูตร สถาปัตยกรรมศาสตรบัณฑิต ให้มีความทันสมัย สอดคล้องกับการพัฒนาของเทคโนโลยีการออกแบบและการก่อสร้างสถาปัตยกรรม ตลอดจนการอนุรักษ์พลังงานและสิ่งแวดล้อม โดยเริ่มใช้หลักสูตรที่ปรับปรุงใหม่นี้ตั้งแต่ พ.ศ. 2546 เป็นต้นมา
ตำบลตะแบกบาน
ตะแบกบาน เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลตะแบกบาน ตั้งระยะทางห่างจากอําเภอครบุรี ประมาณ 16 กิโลเมตร
การปกครอง
ตำบลตะแบกบาน แบ่งการปกครองออกเป็น 9 หมู่บ้าน คือ
วัดกระโจมทอง (กรุงเทพมหานคร)
วัดกระโจมทอง เป็นวัดราษฎร์สังกัดคณะสงฆ์มหานิกาย ตั้งอยู่ริมคลองบางน้อย ในแขวงบางพรม เขตตลิ่งชัน กรุงเทพมหานคร
ประวัติ
วัดกระโจมทองสร้างเมื่อประมาณ พ.ศ. 2403 ไม่ปรากฏหลักฐานว่าผู้ใดสร้าง ที่มาของชื่อวัดมาจากการที่เคยเป็นที่หยุดพักขบวนช้างม้า แล้วมีการสร้างกระโจมที่พัก วัดได้รับพระราชทานวิสุงคามสีมาเมื่อ พ.ศ. 2549
อาคารเสนาสนะ
อุโบสถหลังเดิมสร้างเมื่อ พ.ศ. 2458 ตั้งอยู่ใกล้กับคลองบางน้อย หันหน้าไปทางทิศตะวันออก เดิมเป็นอุโบสถทรงเก๋งจีน หน้าบันประดับเครื่องถ้วยจีน ได้รับการบูรณะในปี พ.ศ. 2515 ปัจจุบันเป็นปูนปั้นลายหน้าขบ ด้านบนเป็นลายเทพนม ภายในประดิษฐานพระประธานเป็นพระพุทธรูปปางมารวิชัย อุโบสถหลังใหม่สร้างเมื่อ พ.ศ. 2544 เป็นอาคารทรงสุโขทัย ซุ้มประตูหน้าต่างปั้นลาย 12 นักษัตร หน้าบันปั้นปูนเป็นลายพัดยศสมเด็จพระมหารัชมังคลาจารย์ พื้นและผนังบุหินอ่อนทั้งหมด เจดีย์มีอยู่ 5 องค์ อยู่รอบอุโบสถหลังเดิม วิหารหลวงพ่อโสธร ภายในประดิษฐานหลวงพ่อโสธร (จำลอง) และมีพระพุทธรูปจำลองอื่น ๆ อีกหลายองค์
ภายในวัดยังมีโรงเรียนพระปริยัติธรรม ในพื้นที่วัดมีโรงเรียนวัดกระโจมทอง (สังกัดกรุงเทพมหานคร)
งานประเพณี
วัดกระโจมทองมีงานประเพณีตามวันสำคัญทางพระพุทธศาสนาต่าง ๆ รวมทั้งวันลอยกระทง แต่ไม่มีจัดงานวันสงกรานต์เนื่องจากวัดวัดสะพานซึ่งอยู่ใกล้เคียงจัดงานแล้ว วัดกระโจมทองจึงมีเพียงงานทำบุญตักบาตร
วัดมีงานประจำปีในช่วงวันที่ 6 เมษายน (จัดวันเสาร์-อาทิตย์ ขึ้นอยู่แต่ละปี) โดยอัญเชิญหลวงพ่อโสธรลงเรือล่องไปตามคลอง และมีการประมูลชะลอม โดยนำของที่ชาวบ้านนำมาทำบุญ เช่น ผลไม้ ข้าวสารอาหารแห้ง เครื่องสังฆทาน ฯลฯ มาจัดประมูลเพื่อนำรายได้เข้าวัด
วัดมหาธาตุ (จังหวัดนครพนม)
วัดมหาธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครพนม จังหวัดนครพนม มีที่ดินตั้งวัดเนื้อที่ 5 ไร่ 2 งาน 79 ตารางวา
วัดมหาธาตุตั้งวัดเมื่อ พ.ศ. 1150 สร้างขึ้นพร้อมกับการสร้างเมืองนครพนม ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2464 เดิมชื่อว่า วัดมิ่งเมือง ต่อมาชาวบ้านนิยมเรียกว่า วัดธาตุ เนื่องจากมีพระธาตุเจดีย์ซึ่งเป็นที่บรรจุพระอรหันตสารีริกธาตุ ภายในวัดยังมีเจดีย์น้อยใหญ่หลายสิบองค์ ซึ่งเป็นเจดีย์ที่ชาวบ้านได้สร้างธาตุเจดีย์ ไว้เป็นที่บรรจุอัฐิของบิดา มารดา ปู่ ย่า ตา ยาย ภายหลังที่มีการสร้างพระธาตุขึ้น พระครูพนมนครคณาจารย์ ได้ทำการบันทึกเสนอขอตั้งชื่อวัดเป็น "วัดมหาธาตุ"
เมื่อ พ.ศ. 2462 ได้มีการรื้อถอนองค์เล็กองค์น้อยออกแล้วสร้าง พระธาตุนคร สร้างแล้วเสร็จเมื่อ พ.ศ. 2465 ผู้สร้างคือ พระยามหาอำมาตย์ (ป้อม) แม่ทัพใหญ๋ที่มาจากเมืองเวียงจันทน์ ประเทศลาว เป็นพระธาตุทรงสี่เหลี่ยมจตุรัส กว้างด้านละ 4.85 เมตร สูงประมาณ 24 เมตร มีลักษณะตามแบบพระธาตุพนมองค์เดิม มีการประกอบพิธีฉลองสมโภชและบรรจุอรหันตสารีริกธาตุ วันพุธที่ 10 พฤษภาคม พ.ศ. 2465
ฟรีดล์ คซีพา
ฟรีดล์ คซีพา (3 กันยายน ค.ศ. 1898 – 22 มิถุนายน ค.ศ. 1973) เป็นนักแสดงภาพยนตร์และละครเวทีชาวออสเตรีย
วัดลาดปลาเค้า
วัดลาดปลาเค้า อาจหมายถึง
วิลเลียม เกรนวิลล์ บารอนเกรนวิลล์
วิลเลียม วิลด์แฮม เกรนวิลล์ บารอนเกรนวิลล์ (William Wyndham Grenville, Baron Grenville) เป็นรัฐบุรุษชาวอังกฤษจากพรรควิก ดำรงตำแหน่งเป็นนายกรัฐมนตรีแห่งสหราชอาณาจักรระหว่าง ค.ศ. 1806 - 1807 เขาเป็นบุตรชายของนายกรัฐมนตรีคนที่ 7 จอร์จ เกรนวิลล์ นอกจากนี้ นายกรัฐมนตรีคนที่ 9 วิลเลียม พิตต์ เอิร์ลแห่งซัทแฮม ยังมีศักดิ์เป็นลุงเขยของเขา ทำให้เขาจึงมีศักดิ์เป็นลูกพี่ลูกน้องกับนายกรัฐมนตรีคนที่ 14 วิลเลียม พิตต์ ผู้เยาว์
เขาเข้าเป็นสภาชิกสภาสามัญชนใน ค.ศ. 1782 และกลายเป็นคนสนิทนายกรัฐมนตรีวิลเลียม พิตต์ ผู้เยาว์ ซึ่งเป็นลูกพี่ลูกน้อง และได้รับแต่งตั้งเป็นเหรัญญิกกองทัพในปี 1784 ก่อนที่ในปี 1789 เขาได้เป็นประธานสภาสามัญชนเป็นเวลาสั้นๆ และเข้าร่วมกับคณะรัฐบาลในตำแหน่งรัฐมนตรีปิตุภูมิ ในปีต่อมาเขาได้รับบรรดาศักดิ์ขุนนางอังกฤษเป็น บารอนเกรนวิลล์ ทำให้เขากลายเป็นสมาชิกของสภาขุนนาง และในปี 1791 เขาก็ได้ดำรงตำแหน่งรัฐมนตรีต่างประเทศ และเป็นหนึ่งในบุคคลสำคัญในการกำหนดนโยบายด้านการทหารต่อสงครามปฏิวัติฝรั่งเศส หลังจากนั้นเขาก็พ้นจากคณะรัฐบาลไปพร้อมกับนายกรัฐมนตรีวิลเลียม เพ็ตติในค.ศ. 1801 เนื่องจากการเลิกกีดกันชาวคาทอลิก นอกจากนี้ เขาเคยรับราชการทหารเป็นเวลาสั้นๆในยศพันตรีในบักกิงแฮมเชอร์ใน ค.ศ. 1794 และในยศพันโทในเซาท์บักกิงแฮมเชอร์
แม้ว่าวิลเลียม เพ็ตติจะหวนคืนสู่ตำแหน่งนายกในค.ศ. 1804 แต่ลอร์ดเกรนวิลล์ก็ไม่ได้เข้าร่วมคณะรัฐบาล จนกระทั่งเมื่อเพ็ตติถึงแก่อสัญกรรมในค.ศ. 1806 ลอร์ดเกรนวิลล์ เขาก็ได้รับแรงสนับสนุนและขึ้นเป็นนายกรัฐมนตรีต่อ
อ้างอิง
17591834
แวมไพร์ในสวน
เป็นซีรีส์อนิเมะออริจินอลเน็ตแอนิเมชัน ผลิตโดยวิตสตูดิโอ เดิมมีกำหนดฉายทางเน็ตฟลิกซ์ในปี พ.ศ. 2564 ภายหลังเลื่อนวันปล่อยฉายเป็นวันที่ 16 พฤษภาคม พ.ศ. 2565
ประเทศนิวซีแลนด์ในโอลิมปิกฤดูหนาว 2022
ประเทศนิวซีแลนด์ จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาตินิวซีแลนด์เป็นตัวแทนประเทศนิวซีแลนด์ในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
ตำบลสระว่านพระยา
การปกครอง
ตำบลสระว่านพระยา แบ่งการปกครองออกเป็น 10 หมู่บ้าน คือ
แขวงฮวังฮัก
แขวงฮวังฮัก (황학동, Hwanghak dong) เป็นแขวง (ทง) ของเขตชุงในโซล ประเทศเกาหลีใต้
ประเทศไนจีเรียในโอลิมปิกฤดูหนาว 2022
ประเทศไนจีเรีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติไนจีเรียเป็นตัวแทนประเทศไนจีเรียในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีข้ามทุ่ง
ผลการแข่งขันดังนี้ :
กบหนังห้อย
กบหนังห้อย (Titicaca water frog, Saggy-skinned frog; ) สัตว์ครึ่งบกครึ่งน้ำจำพวกกบชนิดหนึ่ง มีเอกลักษณ์เฉพาะตัวที่โดดเด่น
กบหนังห้อย จัดอยู่ในวงศ์ Leptodactylidae ซึ่งเป็นวงศ์กบที่มีจำนวนสมาชิกมาก นับเป็นวงศ์ใหญ่ กระจายพันธุ์ตั้งแต่อเมริกากลาง, แคริบเบียน จนถึงอเมริกาใต้
กบหนังห้อยมีลักษณะเด่น คือ มีผิวหนังที่ใหญ่มาก จนห้อยย้อยและพับโก่งตัวขึ้นอย่างเป็นระเบียบ ซึ่งผิวหนังที่พับย่นนี้มีเพื่อสำหรับหายใจในน้ำที่มีอุณหภูมิเย็นจัดและในระดับที่ลึก เนื่องจากเป็นกบที่พบเฉพาะทะเลสาบตีตีกากา ในประเทศโบลิเวีย ใกล้กับเทือกเขาแอนดีส ซึ่งเป็นทะเลสาบน้ำจืดที่ตั้งอยู่บนที่สูงถึง 3,800 เมตรจากระดับน้ำทะเล นับเป็นทะเลสาบแห่งหนึ่งที่ตั้งอยู่บนที่สูงแห่งหนึ่งของโลก ทำให้มีปริมาณออกซิเจนต่ำ และอุณหภูมิของน้ำเย็นยะเยือก ซึ่งผิวหนังที่พับย่นของกบหนังห้อยเป็นการปรับตัวเพื่อให้เข้ากับการอาศัยในสภาพแวดล้อมแห่งนี้
โดยภายในผิวหนังมีหลอดเลือดฝอยหนาแน่นมากเพื่อช่วยแลกเปลี่ยนออกซิเจน และมีลักษณะการว่ายน้ำแบบส่ายไปมาเพื่อให้น้ำปะทะกับผิวหนังให้มากที่สุดเพื่อหายใจ ปอดมีขนาดเล็กกว่ากบวงศ์อื่น ๆ ถึง 4 เท่า และมีปริมาณแมตาบอลิสซึมต่ำมากที่สุดชนิดหนึ่งของสัตว์ครึ่งบกครึ่งน้ำทั้งหมด
กบหนังห้อยจะอาศัยเฉพาะอยู่แต่ในน้ำชั่วชีวิต นิ้วตีนทั้ง 4 ข้างมีพังผืดขนาดใหญ่มากเชื่อมต่อกัน จึงเป็นกบที่กระโดดไม่ได้ โดยปกติจะหลบซ่อนตัวอยู่ในกอพืชน้ำและสาหร่าย มีขนาดโตเต็มที่ราว 25-30 เซนติเมตร กบตัวเมียมีขนาดใหญ่กว่าตัวผู้หลายเท่า ซึ่งขนาดที่ใหญ่ที่สุด ถูกบันทึกไว้ในปี ค.ศ. 1973 โดย ฌาคส์ คุสโต นักสำรวจชาวฝรั่งเศสว่ายาวได้ถึง 2 ฟุต น้ำหนัก 2 ปอนด์ เมื่อยืดขาหลังออกเต็มที่ นับเป็นกบชนิดหนึ่งที่ใหญ่ที่สุดในโลก กบหนังห้อยเป็นสัตว์ที่ชาวอินคา ชนพื้นเมืองของทวีปอเมริกาใต้ใช้ปรุงเป็นยามาตั้งแต่อดีตจนถึงปัจจุบัน
ปัจจุบัน สถานะของกบหนังห้อยอยู่ในสภาวะใกล้สูญพันธุ์เต็มที่ ซึ่งเป็นผลมาจากการประมงที่มากขึ้น และการเปลี่ยนแปลงของสภาพแวดล้อมที่รังสีอัลตราไวโอเลตที่สาดส่องมายังผิวน้ำทะเลสาบตีตีกากามากขึ้น ที่ทำให้กบตายได้เนื่องจากมีผิวหนังที่บอบบาง
เอส-400 ตรีอุมฟ์
เอส-400 ตรีอุมฟ์ (อังกฤษ: S-400 Triumf; รัสเซีย: C-400 Триумф, Triumph; นาโต้กำหนดรหัส: SA-21 Growler) ก่อนหน้านี้เรียกว่า เอส-300พีเอ็มยู3 (อังกฤษ: S-300PMU3) เป็นระบบอาวุธปล่อยนำวิถีต่อต้านอากาศยานที่ถูกพัฒนาขึ้นในช่วงคริสต์ทศวรรษ 1990 (ประมาณพุทธศักราช ๒๕๓๓ ถึง ๒๕๔๒) โดยสำนักออกแบบกลางอัลมาส์กประเทศรัสเซีย เพื่อเป็นรุ่นปรับปรุงใหม่ของตระกูล ระบบอาวุธปล่อยนำวิถี เอส-300 (อังกฤษ: S-300) มันเริ่มเข้าประจำการในกองทัพรัสเซียตั้งแต่ปี พ.ศ. ๒๕๕๐ (ค.ศ. 2007) ระบบอาวุธปล่อยนำวิถี เอส-400 ใช้อาวุธปล่อยนำวิถี 4 แบบ เพื่อให้ประสิทธิภาพครอบคลุมทุกระยะยิง ได้แก่ 9M96E (ระยะยิงไกลสุด 40 กิโลเมตร) ในระยะสั้น, 9M96E2/9M96 (ระยะยิงไกลสุด 120 กิโลเมตร) ในระยะกลาง, 40N6E2 (ระยะยิงไกลสุด 200 กิโลเมตร) และ 40N6DM/40N6E3 (ระยะยิงไกลสุด 250 กิโลเมตร) ในระยะไกล และ 40N6E (ระยะยิงไกลสุด 400 กิโลเมตร) ในระยะไกลมาก ในปี พ.ศ. ๒๕๖๐ (ค.ศ. 2017) หนังสือพิมพ์ The Economist ได้ให้คำอธิบายไว้ว่า "เป็นระบบป้องกันภัยทางอากาศที่ดีที่สุดตั้งแต่เคยมีการผลิตมา"
ฮวัง จิน-อี
หลุมอุกกาบาตบน ดาวศุกร์ ชื่อ Hwangcini ได้รับการตั้งชื่อตามเธอ
ผลงาน
ยังมีโคลง "ซีโจ" และบทเพลงบรรเลงด้วย "กอมุนโก" (เครื่องสายชนิดหนึ่งของเกาหลี) ซึ่งฮวัง จิน ยีเป็นผู้ผสมผสานหลงเหลืออยู่บ้างในปัจจุบัน โคลงซีโจของเธอมักมีเนื้อหาชื่นชมความงามของธรรมชาติ เช่น ความงามของเมืองแกซอง รวมถึงพระราชวัง "มันวอลแด" และ "น้ำตกพาคยอน" ซึ่งตั้งอยู่ในเมืองนี้ด้วย นอกจากนี้ ยังค้นพบโคลงซีโจซึ่งพรรณาถึงการสูญเสียความรักของตัวเธอเอง บางส่วนอ้างอิงถึงบทกวีและวรรณกรรมจีนที่มีชื่อเสียงในสมัยนั้น โคลงซีโจที่มีชื่อเสียงของเธอสองบท ได้แก่:
วัดอมรทายิการาม
วัดอมรทายิการาม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบ้านช่างหล่อ เขตบางกอกน้อย กรุงเทพมหานคร มีที่ดินตั้งวัดเนื้อที่ 6 ไร่ 3 งาน เจ้าอาวาสคือ พระครูวิบูลธรรมภาณ (ธัมมา จิตฺตปญฺโญ)
ประวัติ
วัดอมรทายิการามสร้างขึ้นเมื่อก่อน พ.ศ. 2430 (จากการปรากฎในแผนที่สำรวจฉบับกรมพระยาดำรงราชานุภาพ พ.ศ. 2430 ที่ผู้สำรวจใช้ชื่อว่า วัดใหม่ยายมอญ แสดงให้เห็นว่าเป็นวัดที่ตั้งขึ้นใหม่) ไม่ทราบนามและประวัติผู้สร้าง เดิมชื่อ วัดยายมอญ สันนิษฐานว่าอุบาสิกาชื่อว่า อมร น่าจะเป็นผู้ที่ยกที่ดินให้และดำเนินการสร้างวัด จึงได้ตั้งชื่อวัดตามชื่อผู้สร้าง ต่อมาในปี พ.ศ. 2482 ได้เปลี่ยนชื่อวัดมาเป็น "วัดอมรทายิการาม" ซึ่งยังคงความหมายตามนามเดิม วัดได้รับพระราชทานวิสุงคามสีมาครั้งหลังเมื่อวันที่ 5 พฤศจิกายน พ.ศ. 2523 วัดยังมีให้การศึกษาพระปริยัติธรรมและมีห้องสมุดภายในวัด
อาคารเสนาสนะ
อุโบสถกว้าง 8.90 เมตร ยาว 12.50 เมตร สร้างเมื่อ พ.ศ. 2522 ภายในประดิษฐานพระประธาน หน้าตัก 35 นิ้ว กุฎีสงฆ์จำนวน 4 หลัง เป็นอาคารไม้ ศาลาการเปรียญกว้าง 8 เมตร ยาว 30 เมตร สร้าง พ.ศ. 2518 เป็นอาคาร 2 ชั้น เจดีย์ขนาดสูง 8 เมตร
ดูว็อปแอนด์ฮูลิแกนส์
ดูว็อปแอนด์ฮูลิแกนส์ (Doo-Wops & Hooligans) เป็นสตูดิโออัลบั้มแรกของนักร้องนักแต่งเพลงชาวอเมริกัน บรูโน มาส์ ออกจำหน่ายเมื่อวันที่ 4 ตุลาคม ค.ศ. 2010 โดยค่ายแอตแลนติกเรเคิดส์ และElektra Records หลังจากออกอีพี อิตส์เบตเทอร์อิฟยูโดนต์อันเดอร์สแตนด์ มาร์สเป็นผู้ประพันธ์ และผลิตร่วมกับทีมเดอะ สมีซิงตันส์ เป็นผู้อำนวยการสร้างฝ่ายบริหาร (Executive producer) ของอัลบั้มนี้ และเริ่มต้นทำงานร่วมกับโปรดิวเซอร์อื่นๆ ได้แก่ Needlz, Supa Dups และJeff Bhasker มาร์สเริ่มออกแสดงคอนเสิร์ตครั้งแรกในชื่อ เดอะดูว็อปแอนด์ฮูลิแกนส์ทัวร์ เพื่อส่งเสริมอัลบั้มนี้ (2010–2012) และรายการโทรทัศน์หลายรายการ
อัลบั้มนี้ได้รับคำชมเชยจากนักวิจารณ์เพลงซึ่งชื่นชมความคล้ายคลึงของอัลบั้มกับผลงานของ ไมเคิล แจ็กสัน และเจสัน มแรซ ในวันที่ 24 กันยายน ค.ศ. 2010 อัลบั้มนี้มีให้บริการเพื่อฟังอย่างครบถ้วน ก่อนที่จะออกจำหน่าย ประเทศที่ประสบความสำเร็จในเชิงพาณิชย์ โดยมียอดการจัดอันดับในหลายประเทศทั่วโลก เช่น แคนาดา ,เยอรมัน ,ไอร์แลนด์ ,เนเธอร์แลนด์ ,สวิตเซอร์แลนด์ และสหราชอาณาจักร ในสหรัฐอเมริกา อัลบั้มติดอันดับที่ 3 บนชาร์ตบิลบอร์ด 200 และเป็นอัลบั้มที่มียอดขายมากที่สุดอันดับสองของปี ค.ศ. 2011 ในนิวซีแลนด์ ,ยอดขายมากที่สุดอันดับสามของ สหราชอาณาจักร และออสเตรเลีย
การรับรอง
!scope="row"|Philippines (PARI)
ลือชัย นฤนาท
พิชัย จิตรีขันธ์ เป็นที่รู้จักในชื่อ ลือชัย นฤนาท (30 มิถุนายน พ.ศ. 2475 – 10 มิถุนายน พ.ศ. 2560) ชื่อเล่น เล็ก เป็นนักแสดงชาวไทย และเป็นพระเอกภาพยนตร์ไทยคนแรกที่ได้รับรางวัลนักแสดงนำยอดเยี่ยม ในการประกาศผลรางวัลตุ๊กตาทอง ครั้งที่ 1 ประจำปี พ.ศ. 2500 เมื่อวันที่ 3 สิงหาคม พ.ศ. 2500 และยังเป็นพระเอกขวัญใจของประชาชน ที่มีบุคลิกทำคอเอียง คาบบุหรี่มุมปาก ทำท่าทางยียวน จนเป็นแบบอย่างให้ผู้ชายในยุคนั้นนิยมเลียนแบบ
ประวัติ
ก่อนเข้าสู่วงการบันเทิงเขาเคยรับราชการเป็นตำรวจยศสิบตำรวจตรี มีผลงานที่เป็นที่รู้จักกันดี จากบท ชีพ ชูชัย ในภาพยนตร์สืบสวนแนวเจมส์ บอนด์ เรื่อง เล็บครุฑ สร้างจากผลงานประพันธ์ของ พนมเทียน กำกับโดย สุพรรณ พราหมณ์พันธุ์ คู่กับ อมรา อัศวนนท์ และมีผลงานตามมาอีกหลายเรื่องเช่น มังกรแดง คู่กับนางเอกคนเดียวกัน, การะเกด กับ สองฝั่งฟ้า คู่กับ พิศมัย วิไลศักดิ์ และ ชนะ ศรีอุบล รวมทั้ง พรายดำ คู่กับเพชรา เชาวราษฎร์ และมีนางงามจักรวาลของไทย อาภัสรา หงสกุล ร่วมแสดง
ทายาทอยู่ในวงการชื่อ สิริยา นฤนาท, อรุโณทัย นฤนาท สองอดีตนางเอกดัง และจุลินทิพย์ จิตรีขันธ์ ดาราช่อง 7 ค่ายดาราวีดีโอ
วัดไชโยวรวิหาร
วัดไชโยวรวิหาร เป็นพระอารามหลวง ชั้นโท มหานิกาย ตั้งอยู่ที่ หมู่ 3 ตำบลไชโย อำเภอไชโย จังหวัดอ่างทอง เป็นสถานที่ที่ประดิษฐาน พระมหาพุทธพิมพ์ พระพุทธรูปปางสมาธิ ที่สร้างโดยสมเด็จพระพุฒาจารย์ (โต พรหมรังสี)
ประวัติ
วัดไชโยวรวิหาร เดิมเป็นวัดราษฏร์โบราณ ซึ่งต่อมาในสมัยรัชกาลที่ 4 สมเด็จพระพุฒาจารย์ (โต พรหมรังสี) แห่งวัดระฆังโฆสิตาราม ได้สร้างพระพุทธรูปปางสมาธิองค์ใหญ่เป็นปูนขาวไม่ปิดทองไว้กลางแจ้ง ณ วัดแห่งนี้ ในสมัยรัชกาลที่ 5 พระองค์ได้เสด็จมานมัสการและโปรดเกล้าฯ ให้ปฏิสังขรณ์วัดไชโย ใน พ.ศ. 2430|พ.ศ. 2430
ระหว่างการลงรากพระวิหารทำให้องค์หลวงพ่อโตพังลงมาจึงโปรดเกล้าฯ ให้สร้างหลวงพ่อโตขึ้นใหม่ตามแบบหลวงพ่อโต วัดกัลยาณมิตร มีขนาดหน้าตักกว้าง 16.10 เมตร สูง 22.65 เมตร แล้วพระราชทานนามว่า "พระมหาพุทธพิมพ์" สร้างพระวิหารเป็นเรือนองค์พระพุทธรูป ความสูง 1 เส้นเศษ สร้างพระอุโบสถเป็นมุขลดยื่นออกมาข้างหน้า รวมทั้งศาลารายรอบพระวิหาร รวม 4 หลัง เสร็จสมบูรณ์เมื่อปีมะแม พ.ศ. 2438 รวมเวลาที่ปฏิสังขรณ์นาน 8 ปี พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ยกฐานะวัดไชโยขึ้นเป็นอารามหลวง
ภาพเหมือนของชายคนหนึ่ง (ภาพเหมือนตนเอง?)
ฟัน ไอก์มิได้สวมผ้าโพกหัวแต่เป็นหมวกชาเปอรง (chaperon) ซึ่งเป็นหมวกที่ใช้กันในยุคกลางที่มีชายยาวที่สามารถตลบกลับขึ้นไปผูกบนศีรษะได้ ซึ่งทำให้ไม่เกะกะเมื่อทำงานเขียนภาพ หมวกชาเปอรงแบบเดียวกันนี้ปรากฏในตัวแบบในฉากหลังของภาพเขียน "พระแม่มารีรอแล็ง" (Madonna of Chancellor Rolin) ซึ่งกล่าวกันว่าอาจจะเป็นภาพเหมือนตนเองของฟัน ไอก์เช่นกัน
ลักษณะการเขียนก็เช่นเดียวกับงานเขียนอื่น ๆ ของฟัน ไอก์ที่ศีรษะจะใหญ่เมื่อเทียบกับสัดส่วนของร่าง ลักษณะการเขียนแสดงให้เห็นถึง "ความชำนาญ ความประหยัด (economy) และความรวดเร็ว" ในการเขียนงานชิ้นเอกของฟัน ไอก์ ลอร์น แคมป์เบลล์บรรยายการเขียนตาซ้ายว่า "ส่วนขาวของตาเป็นสีขาวที่ผสมด้วยสีแดงและน้ำเงินเพียงแทบจะไม่เห็น ที่ก่อให้เกิดการแสงสะท้อนรอง เส้นเลือดภายในตาเขียนด้วยสีแดง (vermilion) บนสีเคลือบ (scumble) ที่ยังชื้น ตาดำเป็นสีน้ำเงินเข้มที่เกือบจะบริสุทธิ์ที่ขอบนอก แต่ผสมกับสีขาวและดำเมื่อลึกเข้าไปยังลูกตาดำ แสงหลักที่จับตามีสี่จุดเป็นสีขาวตะกั่วที่มาแต้มเอาตอนเสร็จ จุดแรกบนตาดำ และอีกสามจุดบนตาขาว ที่รับกับแสงรองอีกสี่จุดที่ทำให้ตาดูเหมือนมีประกาย"
วอลเลย์บอลชายชิงแชมป์โลก 2018 รอบคัดเลือก โซนแอฟริกา
วอลเลย์บอลชายชิงแชมป์โลก 2018 รอบคัดเลือกโซนแอฟริกา จะมีสมาชิกทั้งหมด 3 ประเทศ ผ่านการคัดเลือกเข้าร่วมแข่งขันในรอบสุดท้ายที่ประเทศอิตาลี และประเทศบัลแกเรีย
การแบ่งกลุ่ม
สมาชิกซีเอวีบี 32 ประเทศจะเข้าร่วมการคัดเลือก
โดนต์บีอีวัล
"โดนต์บีอีวัล" (Don't be evil; "อย่าชั่วร้าย") เป็นคติพจน์อย่างเป็นทางการของบริษัทกูเกิล ตั้งโดยพอล บุชเชต ผู้คิดค้นระบบจีเมล โดยเสนอแนะระหว่างการประชุมในไอเดียของสโลแกนที่มีผลระยะยาว ซึ่งขณะเดียวกันก็กล่าวกระทบกับบริษัทคอมพิวเตอร์อื่นในขณะนั้นที่พยายามครองตลาดแต่เพียงผู้เดียว
วอลเลย์บอลชายทีมชาติฮังการี
วอลเลย์บอลชายทีมชาติฮังการี (Magyarországon férfi nemzeti röplabda csapata) เป็นทีมวอลเลย์บอลชายของประเทศฮังการี ทีมนี้ได้รับการบริหารโดยสหพันธ์วอลเลย์บอลฮังการี และเป็นส่วนหนึ่งในการแข่งขันวอลเลย์บอลระดับนานาชาติ
ฝาน เส้าหวง
ฝานเส้าหวง (Louis Fan, Louis Fan Siu-wong, 樊少皇, พินอิน: Fán Shàohuáng) เป็นนักแสดงชาวฮ่องกงในภาพยนตร์กำลังภายในหรือกังฟู
ฝานเส้าหวง เกิดเมื่อวันที่ 19 มิถุนายน ค.ศ. 1973 ที่ฮ่องกง ได้รับการฝึกกังฟูมาตั้งแต่อายุ 14 เข้าสู่แวดวงบันเทิงในกลางทศวรรษที่ 80 โดยมักจะได้รับบทตัวประกอบหรือตัวร้ายในภาพยนตร์เรื่องต่าง ๆ รวมถึงเป็นนักแสดงนำด้วยในภาพยนตร์ประเภทนี้ในแบบภาพยนตร์ฟอร์มเล็ก
จนกระทั่งมีชื่อเสียงขึ้นมาจากการการรับบท จิน ซานโถว นักเลงกังฟูผู้ที่ท้าอวดดีกับ ยิปมัน ถึงฝ่อซาน ใน Ip Man ในปี ค.ศ. 2008 และ Ip Man 2 ในปี ค.ศ. 2009
จากนั้นได้รับบท ยิปเทียนซือ ศิษย์พี่ของยิปมัน ใน The Legend is Born – Ip Man ภาพยนตร์ชีวประวัติของยิปมันอีกเรื่อง
ลีโอ เซเยอร์
เจอราดส์ ฮิว เซเยอร์ (Gerard Hugh Sayer) (เกิด 21 พฤษภาคม ค.ศ. 1948) เป็นนักร้อง, นักแต่งเพลง ชาวอังกฤษ เซเยอร์เริ่มมีผลงานในช่วงยุค 1970s และติดท็อปซิงเกิ้ลและอัลบั้มเป็นที่รู้จักในแอแลนติคอย่างมากในยุค 1970sงเกิ้ลของเขาติดลำดับฮิตซิงเกิ้ลของ สหราชอาณาจักร และได้ติดอันดับท็อปสิบ และประสบความสำเร็จหลังได้เซ็นสัญญาเป็นนักร้องกับ อดัม เฟธ เพลงของเขาถูกนำมาร้องโดยศิลปินท่านอื่นจำนวนมาก อาทิ คลิฟฟ์ ริชาร์ด ในเพลง Dreamin ลีโอ เซเยอร์มีผลงานเป็นที่รู้จักอันได้แก่ More Than I Can Say , Giving It All Away , You Make Me Feel Like Dancing , The Show Must Go On , One Man Band , Long Tall Glasses , Moonlighting
อิตส์เบตเทอร์อิฟยูโดนต์อันเดอร์สแตนด์
อิตส์เบตเทอร์อิฟยูโดนต์อันเดอร์สแตนด์ อีพี (It's Better If You Don't Understand EP) เป็นอีพีเปิดตัวของศิลปินนักร้องชาวอเมริกัน บรูโน มาร์ส ออกจำหน่ายเมื่อวันที่ 	11 พฤษภาคม ค.ศ. 2010 โดยค่ายElektra Records ในสหรัฐอเมริกา
อีพีนี้ ติดอันดับที่ 99 บนชาร์ตบิลบอร์ด 200 ในสหรัฐอเมริกา และอันดับที่ 97 บนชาร์ตซิงเกิลแห่งสหราชอาณาจักร 201 ในปี 2011 อีพีนี้ทำยอดขายได้ 27,000 ชุดในสหรัฐอเมริกา
รายชื่อเพลง
Credits adapted from It's Better If You Don't Understand  liner notes.
แทรฟฟอร์ดเทรนนิงเซนเตอร์
แทรฟฟอร์ดเทรนนิงเซนเตอร์ (Trafford Training Center) เป็นสนามฝึกซ้อม ศูนย์ฝึกเยาวชน และสำนักงานใหญ่ของ แมนเชสเตอร์ยูไนเต็ด ตั้งอยู่ใกล้หมู่บ้านแคร์ริงตัน มหานครแมนเชสเตอร์ ประเทศอังกฤษ และแทนที่ เดอะคลิฟฟ์ เป็นสนามฝึกซ้อมของสโมสรในปี ค.ศ. 2000 การก่อสร้างเริ่มขึ้นในปี ค.ศ. 1999 อาคารหลักเปิดใช้งานและทีมชุดใหญ่ย้ายเข้ามาในปี ค.ศ. 2000 ตามด้วย ศูนย์ฝึกเยาวชน ในปี ค.ศ. 2002 เป็นที่ตั้งของ ระบบเยาวชน ที่มีชื่อเสียงของสโมสร ในปี ค.ศ. 2013 การต่อเติมที่สำคัญเสร็จสมบูรณ์ รวมทั้งศูนย์การแพทย์และแผนกวิทยาศาสตร์การกีฬา
การพัฒนา
ในช่วงปลายทศวรรษที่ 1990 เซอร์ อเล็กซ์ เฟอร์กูสัน ผู้จัดการทีมแมนเชสเตอร์ยูไนเต็ด รู้สึกว่าสนามฝึกซ้อมของสโมสร เดอะ คลิฟฟ์ (ซึ่งใช้งานมาตั้งแต่ปี ค.ศ. 1938) นั้นแคบและไม่เหมาะสมเมื่อพรีเมียร์ลีกเข้าสู่ศตวรรษที่ 21 เฟอร์กูสันเองก็ไม่พอใจกับการขาดความเป็นส่วนตัวที่ เดอะ คลิฟฟ์ นักข่าวสามารถทำข่าวได้ทุกวัน ทีมคู่แข่งสามารถสอดแนมดูการฝึกซ้อมได้ กองเชียร์สามารถขอลายเซ็นและถ่ายรูปกับนักเตะได้ บอร์ดของสโมสรจึงเริ่มหาสถานที่ใหม่สำหรับสนามฝึกซ้อม และซื้อที่ดินอันเงียบสงบกว่า 100 เอเคอร์ในหมู่บ้าน แคร์ริงตัน เพื่อสร้างสนามฝึกซ้อมแห่งใหม่ของพวกเขา - ห่างจากสนาม โอลด์แทรฟฟอร์ด ไม่ถึง 10 mi - ด้วยวิสัยทัศน์ที่จะเปลี่ยนให้เป็น ศูนย์ฝึกกีฬาระดับโลก การก่อสร้างเริ่มขึ้นในปี ค.ศ. 1999 ด้วยงบประมาณ 22 ล้านปอนด์ ซึ่งใช้ไป 14 ล้านปอนด์ในการสร้างอาคารหลัก (ทีมชุดใหญ่) ซึ่งเปิดใช้งานในฤดูร้อนปี ค.ศ. 2000 และอีก 8 ล้านปอนด์ใช้ไปกับ ศูนย์ฝึกเยาวชน ซึ่งเปิดใช้งานในฤดูร้อนปี ค.ศ. 2002 ศูนย์การแพทย์และการกีฬาแห่งใหม่มูลค่า 25 ล้านปอนด์ สร้างขึ้นในปี ค.ศ. 2013 ทำให้ต้นทุนการก่อสร้างรวมกว่า 60 ล้านปอนด์ พนักงานประมาณ 300 คนทำงานที่ แคร์ริงตัน ทุกวัน
อาคารหลัก
อาคารหลักของทีมชุดใหญ่เปิดใช้งานในช่วงพรีซีซันปี 2000 มีทั้งหมด 2 ชั้น ชั้นใต้ดินประกอบด้วย โรงยิมขนาดใหญ่, ลู่วิ่งในร่ม, ห้องฟื้นฟูสมรรถภาพ, สนามสควอชและสนามบาสเก็ตบอล, ห้องยกน้ำหนัก, สระว่ายน้ำขนาด 25 เมตร, สระวารีบำบัด, สระสปา, จากุซซี่, ลู่วิ่งใต้น้ำ, ซาวน่าและห้องอบไอน้ำ, เตียงอาบแดด, ห้องโยคะ, สำนักงานและห้องทำงานผู้บริหาร, ห้องเปลี่ยนเสื้อผ้าทีม 7 ห้อง ห้องเปลี่ยนเสื้อผ้าพนักงาน, ห้องซักรีด และห้องเก็บชุดและรองเท้า 5 ห้อง ชั้น 1 ประกอบด้วย ห้องทำงานผู้จัดการทีมชุดใหญ่ (มองเห็นสนามฝึกซ้อมกลางแจ้ง) ห้องทำงานผู้ช่วยส่วนตัวของผู้จัดการทีม ห้องทำงานผู้ช่วยผู้จัดการทีม ห้องทำงานโค้ช ห้องวิเคราะห์การแข่งขันและคู่แข่ง ห้องกายภาพบำบัด (พร้อมเตียงสำหรับกายภาพบำบัด 10 เตียง) ห้องนวด ห้องปฐมพยาบาล ห้องทำงานแพทย์ ห้องทำงานของนักกายภาพ (มองเห็นสระว่ายน้ำ ห้องบำบัด และห้องยกน้ำหนัก) ห้องเรียน ห้องประชุม ห้องทำงานเจ้าหน้าที่การกุศล (มูลนิธิแมนเชสเตอร์ยูไนเต็ด) ร้านอาหารที่จุคนได้ 100 คน ห้องรับรองของผู้เล่น ห้องสันทนาการและห้องเล่นเกม รวมถึงแกลเลอรีที่สามารถมองเห็นสนามฝึกซ้อมกลางแจ้ง อาคารหลักได้รับการขยายและปรับปรุงในปี ค.ศ. 2013
พลู (พืช)
สำหรับความหมายอื่น ดูที่: พลู
พลู เป็นพืชชนิดหนึ่ง อยู่ในวงศ์พริกไทย (Piperaceae)
พลูเป็นไม้เลื้อย ที่ข้อมีรากสั้น ๆ ออกรอบข้อใช้เกาะติดไม้ใหญ่ มีเนื้อไม้ขนาดเล็กจึงไม่จัดเป็นไม้ยืนต้น มีข้อและปล้องชัดเจน  ใบเดี่ยวติดกับลำต้น ใบเรียงตัวแบบสลับ ลักษณะของใบแหลมคล้ายใบโพ ผิวใบมัน ดอกออกรวมกันเป็นช่อแน่น ปลูกโดยใช้ลำต้นปักชำ ขึ้นง่าย เป็นพืชพื้นเมืองของภูมิภาคเอเชียใต้จนถึงเอเชียตะวันออกเฉียงใต้
ใบของพลูนั้นมีรสเผ็ดร้อน เป็นที่รู้จักกันดีว่านิยมนำมาทากับปูนแดงเคี้ยวร่วมกับหมาก โดยเฉพาะในคนรุ่นก่อน ๆ ซึ่งส่วนใหญ่จะใช้ใบพลูที่มีสีเขียวเข้มมากกว่าใบที่สีออกเหลืองทอง นอกจากนี้แล้วยังใช้ในพิธีมงคลเป็นเครื่องเซ่นไหว้ การทำเครื่องบายศรีสู่ขวัญ
คุณค่าทางสารอาหารของพลู ประกอบด้วยน้ำมันหอมระเหย ได้แก่ ชาวิคอล, ยูจินอล, เบตาซิโตสเตอรอล และซินีออล เป็นต้น
นอกจากนี้ยังใช้เป็นสมุนไพรแก้ลมพิษ รักษาอาการคัน ในใบพลูมีสารยูจีนอลและชาวิคอล มีฤทธิ์เป็นยาชาและช่วยกระตุ้นการไหลเวียนของโลหิต และยับยั้งการเจริญเติบโตของเชื้อโรคหลายชนิด จึงมีประโยชน์ในการระงับอาการคันและเจ็บปวดเนื่องจากแมลงกัดต่อย ช่วยฆ่าและยับยั้งการเจริญเติบโตของเชื้อแบคทีเรียที่เป็นสาเหตุของวัณโรคและเชื้อหนอง และมีฤทธิ์ต้านเชื้อราที่เป็นสาเหตุของโรคผิวหนังและกลาก และพบว่าน้ำมันพลูสามารถฆ่าพยาธิไส้เดือนได้ สารเบตาสเตอรอล มีฤทธิ์แก้แพ้ แก้อักเสบ นอกจากนี้ พลูยังมีสรรพคุณใช้แก้การอักเสบของเยื่อจมูกและคอ แก้กลาก แก้ฮ่องกงฟุต แก้คัน แก้ลมพิษ ลนไฟนาบท้องเด็ก แก้ปวดท้องและแก้ลูกอัณฑะยาน เป็นต้น
มีการปลูกพลูกันเป็นพืชเศรษฐกิจในประเทศไทย โดยเฉพาะที่ตลาดพลู ฝั่งธนบุรี เริ่มจากชาวอิสลามที่อาศัยอยู่ ณ ที่แห่งนี้มาตั้งแต่ต้นยุครัตนโกสินทร์ จนกลายมาเป็นแหล่งค้าขายพลูแหล่งใหญ่ จนกระทั่งได้ขยายไปยังชาวไทยและชาวจีนด้วย แม้ปัจจุบันความนิยมกินหมากและพลูจะลดน้อยลงไปตามกาลเวลา แต่ก็ยังคงมีพื้นที่ปลูกพลูอยู่
เชคส์กีส์
เชคส์กีส์ (젝스키스; Sechs Kies, มักเขียน SECHS KIES) เป็นบอยแบนด์เกาหลีใต้ สังกัดดีเอสพีมีเดีย ประกอบด้วยสมาชิกจำนวนหกคนคือ จี-ว็อน, แจ-จิน, แจ-ดัก, ซู-ว็อน, ซ็อง-ฮุน และจี-ยง เปิดตัวอย่างเป็นทางการเมื่อวันที่ 15 เมษายน 1997 ซึ่งคำว่า "เชคส์กีส์" แปลว่า คริสตัลทั้ง 6 (เท่ากับจำนวนสมาชิก) ในภาษาเยอรมนี ปัจจุบันเชคส์กีส์ได้รวมตัวกันใหม่อีกครั้งภายใต้สังกัดวายจีเอนเตอร์เทนเมนต์
สีประจำวงคือ สีเหลือง ในอดีต มีชื่อแฟนคลับว่า DSF (Dear Sechskies Friend) หลังจากเซ็นสัญญากับวายจีเอนเตอร์เทนเมนท์ ชื่อแฟนคลับจึงเปลี่ยนเป็น Yellow Kies (เรียกสั้นๆ ว่าเยลกี้) แฟนคลับมักเรียก Sechskies ด้วยชื่อย่อว่า 젝키 ; Jekki (เจ๊กกี้)
เชคส์กีส์ เปิดตัวเมื่อวันที่ 15 เมษายน ค.ศ. 1997 และยุบวงเมื่อวันที่ 20 พฤษภาคม ค.ศ. 2000 โดยได้ทำการแสดงเพลง "บาย" และ "รีเมมเบอร์มี" ในดรีมคอนเสิร์ตซึ่งเป็นการแสดงครั้งสุดท้าย ซึ่งในปี ค.ศ. 2016 ได้มีการรวมตัวกันใหม่และจัดคอนเสิร์ต ที่จัดขึ้นโดยอินฟีนีตีชาเลนจ์ เมื่อวันที่ 11 พฤษภาคม ก่อนที่วายจีเอนเตอร์เทนเมนต์ได้ประกาศเซ็นสัญญากับเชคส์กีส์ (อึน จีวอน, อี แจจิน, คิม แจด็อก, คัง ซองฮุน, และจาง ซูวอน)
ประวัติ
ทีแรกทางบริษัทตั้งใจจะให้อึนจีวอนกับคังซองฮุนเป็นศิลปินดูโอ้ แต่เพลงแคนดี้ของ H.O.T กลับดังเปรี้ยงขึ้นมา จึงเปลี่ยนแผนจากดูโอ้เป็นกลุ่มบอยแบนด์แทน โดยการเปิดออดิชั่นเด็กเข้ามา คิมแจด็อกและอีแจจินเคยเป็นนักเต้นอยู่ทีมเดียวกันที่ปูซาน และก็ได้ออดิชั่นผ่านเข้ามา โคจียงเป็นเพื่อนกับซองฮุน จึงถูกชวนเข้ากลุ่มมา ส่วนจางซูวอนนั้นมาเป็นเพื่อนคนที่มาออดิชั่น แต่ตัวเองกลับได้รับเลือก
Sechskies ในอดีต คือบอยกรุ๊ปที่ถูกยกว่าเป็นคู่แข่งของ H.O.T ซึ่งเป็นบอยกรุ๊ปแนวหน้าในขณะนั้น สีประจำวงคือสีเหลือง และได้ยุบวงเมื่อวันที่ 20 พฤษภาคม ค.ศ. 2000 ซึ่งมีอายุวงเพียง3 ปี 1 เดือน เป็นหนึ่งในไอดอลที่มียอดอัลบั้มขายได้เกินล้าน และอาจจะมากกว่านั้น
การยุบวงมาจากปัญหาที่เกิดขึ้นกับค่าย โดยค่ายสาเหตุมาจากปัญหาภายในค่ายดีเอสพี เอ็มวีโปรโมทบางตัวก็ไม่ได้ถ่าย เช่นเพลง Com'Back เพลงโปรโมทของอัลบั้ม4 ไม่มีเอ็มวี ส่วน Road Fighter ด้วยความสงสารผู้กำกับจึงเสนอตัวขอถ่ายให้เอง นอกจากนี้ค่ายยังใช้งานอย่างหนัก แค่3ปีแต่ออกถึง 5 อัลบั้ม (ที่จริงมี4อัลบั้ม แต่มี3.5 จึงรวมเป็น5) ช่วงปีแรกนั้นออกอัลบั้ม ถ่ายหนังเรื่อง Seventeen เล่นละครเวที Ali Baba and the 40 Thieves และพอ Fin.K.L เดบิวต์ ก็เหมือนจะได้รับการดูแลจากบริษัทน้อยลงไปอีก อย่างเช่นได้ออกรายการน้อยลงหรือถูกแย่งรางวัล ตอนแรกพวกเขาตั้งใจจะย้ายไปบริษัทอื่น (ว่ากันว่าจะย้ายไปYG) แต่ถูกบริษัทกดดันให้ยุบวง จนได้มาประกาศแถลงข่าว เพราะเหตุนี้แฟนๆถึงได้โกรธมากถึงขนาดไปทำลายรถของประธานแต่กลับกลายเป็นว่าไปทำลายรถผิดคัน แต่ถึงจะออกมาแล้วก็เหมือน DSP ยังไม่เลิกตามราวี อย่างโกจียง ที่ตอนนี้ออกจากวงการไป ก็เพราะ DSP เดิมทีจียงตั้งใจจะเป็นนักแสดงและได้เซ็นเข้ากับบริษัทนักแสดง แต่ถูกDSPขัดขวาง เลยไปเรียนต่างประเทศแล้วก็กลับมาทำงานธรรมดาเป็นceoและมีครอบครัวแล้ว จนมาปี 2016 หรือ 16 ปีจาก Sechskies ยุบวง และกำลังครบรอบเดบิวท์ 20 ปีของ Sechskies ในปี 2017 รายการ Infinite Challenge ตั้งใจจะทำ Saturday, Saturday's: I am a Singer ซีซั่นที่ 2 โดยตั้งเป้าว่าจะเอา Sechskies กลับมาร้องเพลงให้ได้ ถึงขั้นตั้งเป็นโปรเจกต์ลับซุ่มซ้อมกันก่อนออกอากาศถึง 6 เดือน และ MC ของรายการที่รู้เรื่องนี้มีแค่ยูแจซอกกับฮาฮาเท่านั้น ในดูรายการจะได้ฟังเรื่องเล่าคร่าว ๆ ของสมาชิกในช่วงยุบวง ซึ่งโดยรวมแล้วไม่มีใครอยากยุบ ไม่ได้มีปัญหากันเองภายในวง และเป็นอย่างที่แฟนคลับคิดไว้คือมีปัญหากับต้นสังกัดในหลาย ๆ เรื่องและหนักขึ้นเรื่อง ๆ และพอค่ายพูดกดดันว่า Sechskies ล้มเหลวในอัลบั้มล่าสุด ทั้ง ๆ ที่ขายได้ 5 แสนกว่าชุด เลยกลายเป็นจุดสำคัญที่ทำให้ทุกคนคุยกันและตัดสินใจยุบวงในตอนนั้นนั่นเอง
หลังจากรายการได้ออกอากาศไปและได้มี reunion concert เกิดขึ้นในรายการนี้ ทำให้เกิดกระแสข่าวลือว่า Sechskies จะคัมแบ็คในรอบ 16 ปีหลังจากยุบวง และยิ่งทำให้แฟน ๆ Sechskies ต่างมีความหวังมากขึ้น เพราะหลังจากที่คอนเสิร์ตจบไปได้เดือนกว่า ๆ YG ก็แถลงข่าวเซ็นสัญญาใหม่กับสมาชิกทั้ง 5 คนโดยขาดโกจียง เพราะเจ้าตัวมีภาระหน้าที่ทางการงานแล้ว แต่ YG ก็ยินดีเสมอหากจียงจะมามีส่วนในการขึ้นแสดงหรือมีส่วนร่วมในการทำงานเบื้องหลังใด ๆ ของ Sechskies ก็ตาม
อึน จีวอน
- แต่งงานปี 2010 และหย่าปี 2012
- แม่เคยเป็นเกิร์ลกรุ๊ปวง Lily Sisters
- เป็นเหลนของอดีตประธานาธิบดีเกาหลีใต้ พัคจุนฮี
อี แจจิน
- เคยอยู่ทีมเต้นของปูซานกับคิม แจด็อก ชื่อ Quick Silver
- เป็นพี่ชายของอี อึนจู ภรรยาของยาง ฮยอนซอก (ประธานค่าย YG)
คิม แจด็อก
- หลังจากยุบวงได้ฟอร์มวงดูโอ้ใหม่ขึ้นกับ จาง ซูวอน ในนาม J-walk
- ปัจจุบันอาศัยอยู่กับโทนี่ อัน สมาชิกวง H.O.T
คัง ซองฮุน
- รู้จักกับอึน จีวอน ตั้งแต่ตอนเรียนต่อไฮสคูลที่ฮาวาย
โก จียง
- เป็นสมาชิกที่พักการเข้าร่วมกิจกรรมของวงในปัจจุบัน เนื่องจากมีครอบครัวและมีธุรกิจต้องดูแล
- เข้าร่วมรายการ The Return of Superman ตั้งแต่ตอนที่ 163 กับลูกชาย โก ซึงแจ
จาง ซูวอน
- หลังจากยุบวงได้ฟอร์มวงดูโอ้ใหม่ขึ้นกับ คิม แจด็อก ในนาม J-walk
- เป็นที่รู้จักในชื่อโรบอท จากการแสดงของเขาที่ดูแข็งและไร้อารมณ์
มหาวิทยาลัยแมริแลนด์
มหาวิทยาลัยแมริแลนด์ เป็นชื่อมหาวิทยาลัยหลายแห่งในสหรัฐอเมริกา ได้แก่
วัดโอกาส
ปูชนียวัตถุที่สำคัญ คือ พระติ้วและพระเทียม เป็นพระพุทธรูปไม้ ปางมารวิชัยที่มีพุทธลักษณะเหมือนกันทุกประการ สร้างในสมัยอาณาจักรโคตรบูร เล่ากันว่าพระเจ้าศรีโคตรบูรณ์หลวงทรงให้ขุดเรือโกลนเพื่อใช้เป็นเรือพระที่นั่ง เมื่อขุดเรือสำเร็จแล้ว จึงเคลื่อนเรือลงสู่แม่น้ำโขง โดยใช้เครื่องทุ่นแรงที่เป็นไม้หมอนกลมเล็กจำนวนหลายท่อนวางเป็นแนวใต้ท้องเรือ แต่เมื่อเรือเคลื่อนมาถึงไม้หมอนท่อนหนึ่งซึ่งเป็นไม้ติ้วก็ไม่สามารถเคลื่อนต่อไปได้ เชื่อกันว่าหมอนไม้ติ้วนั้นเป็นพญาไม้ซึ่งมีเทวดาสิงสถิตอยู่ พระเจ้าศรีโคตรบูรหลวงจึงโปรดให้นำไปแกะสลักเป็นพระติ้ว เมื่อวันอังคาร เดือน 7 แรม 8 ค่ำ ปีกุน ตรงกับ พ.ศ. 1327 แล้วจัดพิธีสมโภชเป็นพระมิ่งเมืองนครศรีโคตรบูร ต่อมาในรัชสมัยพระเจ้าขัติยวงศาบุตรามหาราช กษัตริย์องค์ต่อมา ได้เกิดไฟไหม้ในหอพระติ้ว พระเจ้าขัติยวงศาบุตรามหาราช จึงโปรดให้นำไม้มงคลมาแกะสลักเป็นพระพุทธรูปขึ้นแทนพระติ้ว เป็นพระพุทธรูปที่เหมือนกัน ในเวลาต่อมาได้พบพระติ้วองค์เดิมในลำน้ำโขง จึงนำพระพุทธรูปทั้งสององค์มาประดิษฐาน
นอร์ทโรด
นอร์ทโรด (North Road) เคยเป็นสนามฟุตบอลและคริกเกตในนิวตันฮีท แมนเชสเตอร์ ประเทศอังกฤษ เป็นสนามเหย้าสนามแรกของสโมสรฟุตบอลแมนเชสเตอร์ยูไนเต็ดเมื่อครั้งยังใช้ชื่อว่า สโมสรฟุตบอลนิวตันฮีทแลนคาเชียร์แอนด์ยอร์กเชียร์เรลเวย์ เป็นสนามเหย้าตั้งแต่เริ่มก่อตั้งจนกระทั่งปี ค.ศ. 1893 เมื่อสโมสรย้ายไปยังสนามฟุตบอลแห่งใหม่ที่แบงก์สตรีตที่เคลย์ตัน
ช่วงแรก
หลังจากที่ได้ก่อตั้งสโมสรฟุตบอลนิวตันฮีทแลนคาเชียร์แอนด์ยอร์กเชียร์เรลเวย์ ลูกจ้างของคาร์เรจแอนด์วากอนเวิกส์ (Carriage and Wagon Works) ของบริษัทแลงคาเชอร์แอนด์ยอร์กเชอร์เรลเวย์ (Lancashire and Yorkshire Railway (LYR)) ได้เรียกร้องขอสนามไว้สำหรับเล่น สถานที่เลือกนั้นมีเจ้าของคือหน่วยงานมหาวิหารแมนเชสเตอร์ ถึงแม้ว่าสถานที่จะสะดวกต่อการทำงานขนส่ง แต่ก็ "ขรุขระ มีเศษหินในช่วงฤดูร้อน และเป็นโคลน ท่วมนองอย่างหนักในช่วงฤดูฝน" บริษัททางรถไฟจึงเห็นด้วยที่จะลงนามเช่ากับหน่วยงานนี้และเช่าสนามให้แก่สโมสรฟุตบอล ซึ่งก็อยู่ติดกับทางรถไฟที่ดำเนินงานโดย LYR สนามแห่งนี้มักจะมีหมอกลงจัดจากไอน้ำเมื่อรถไฟวิ่งผ่าน เวลาเปลี่ยนผู้เล่นก็จะทำกันที่ร้านจำหน่ายสุราทรีเฮาส์ ที่อยู่ห่างจากถนนโอลดัมหลายร้อยหลา เนื่องด้วยไม่มีสิ่งอำนวยความสะดวกอยู่รอบข้าง ในบางครั้งอาจมีเครื่องดื่มจากผู้สนับสนุนให้บ้างบริเวณปลายทางทิศตะวันออกของที่ดิน
นัดการแข่งขันที่ได้รับการบันทึกครั้งแรกเกิดขึ้นในปี 1880 สองปีหลังจากสโมสรได้ก่อตั้งขึ้น ส่วนใหญ่แล้วจะเป็นเกมกระชับมิตร นัดการแข่งขันชิงชัยครั้งแรกที่จัดขึ้นที่นอร์ทโรดเป็นการแข่งขันถ้วยแลงคาเชอร์ รอบแรกที่พบกับทีมสำรองของสโมสรฟุตบอลแบล็กเบิร์นโอลิมปิก แข่งเมื่อ 27 ตุลาคม 1883 โดยนิวตันฮีทแพ้ 7–2 รายละเอียดผู้ชมสูญหายไป แต่คาดว่าสนามมีการล้อมรั้ว มีค่าเข้า 3 เพนนี (ราว 1 ปอนด์ในปี 2018) ของนัดการแข่งขัน เมื่อฟุตบอลเป็นกีฬาอาชีพในอังกฤษในปี 1885 นิวตันฮีทได้เซ็นสัญญานักฟุตบอลอาชีพครั้งแรกในช่วงฤดูร้อนปี 1886 รายได้ของสโมสรไม่เพียงพอในการจ่ายค่าจ้าง จึงมีการเรียกเก็บค่าธรรมเนียม 3 เพนนีในทุกนัดการแข่งขันที่นอร์ทโรด ต่อมาเพิ่มเป็น 6 เพนนี
ขยับขยายและถูกขับไล่
เดิมทีสนามมีความจุราว 12,000 คน แต่เจ้าหน้าที่ของสโมสรตัดสินใจว่า นี่ไม่เพียงพอต่อความหวังพวกเขาเหล่านั้นที่จะเข้าร่วมในลีกฟุตบอลได้ ได้มีการขยับขยายสนามในปี 1887 แต่ปี 1891 นิวตันฮีทได้ใช้เงินสำรองบางส่วนที่มีซื้ออัฒจรรย์หลัก 2 อัฒจรรย์ แต่ละอัฒจรรย์จุได้ 1,000 คน อย่างไรก็ตาม การซื้อนี้ทำให้สโมสรไม่ลงรอยกับบริษัททางรถไฟที่ปฏิเสธการช่วยเหลือข้อตกลงทางการเงิน มีสององค์กรที่ได้แยกออกไปนับจากนั้นและในปี 1892 สโมสรพยายามหาทุนเรือนหุ้นจำนวน 2,000 ปอนด์ เพื่อจ่ายหนี้จากการขยับขยายสนามนี้ การแยกออกไปนี้ทำให้บริษัททางรถไฟหยุดจ่ายค่าเช่าให้เนื่องจากสนามนี้เป็นของมหาวิหารที่ ณ ขณะนั้นตัดสินใจเพิ่มค่าเช่าด้วย ภายใต้ความดันทางการเงิน โดยเฉพาะอย่างยิ่งเมื่อหน่วยงานมหาวิหารรู้สึกว่าเป็นการไม่เหมาะสมที่สโมสรคิดค่าเข้าสนาม จึงมีการประกาศขับไล่สโมสรในเดือนมิถุนายน 1893 ผู้บริหารสโมสรจึงเริ่มหาสนามแห่งใหม่ตั้งแต่เริ่มมีการพยายามขับไล่ตั้งแต่ครั้งแรกในเดือนพฤษภาคมของปีก่อนหน้านี้ พวกเขาสามารถย้ายไปยังสนามแห่งใหม่ที่แบงก์สตรีต อยู่ห่างจากเคลย์ตัน 3 ไมล์ การจะย้ายอัฒจรรย์ใหญ่ 2 อัฒจรรย์ไปยังสนามแห่งใหม่เป็นเรื่องที่เป็นไปไม่ได้ พวกเขาจึงขายไปที่ 100 ปอนด์
ปัจจุบัน
สนามไม่คงหลงเหลืออยู่ในปัจจุบัน และนอร์ทโรดถูกเปลี่ยนชื่อมาเป็นนอร์แทมป์ตันโรด หลังจากที่สนามถูกใช้เป็นสนามท้องถิ่น โรงเรียนมัธยมมอสตันบรูก (Moston Brook High School) ก็ได้มาบนที่ดินแห่งนี้ มีแผ่นจารึกสีแดงติดอยู่หนึ่งในผนังของโรงเรียน โดยระบุว่าเป็นสถานที่ของสนามกีฬาเก่า แต่แผ่นจารึกก็ถูกขโมยและไม่มีอันใหม่ทดแทน หลังจากโรงเรียนปิดตัวลงในเดือนสิงหาคม 2000 นอร์ทเวสต์รีเจียนนอลเดเวลอปเมนต์เอเจนซี (Northwest Regional Development Agency (NWDA)) ก็ได้เลือกที่นี้เป็นที่ตั้งของนอร์ทแมนเชสเตอร์บีซิเนสพาร์ก (North Manchester Business Park) เมื่อปี 2002
สถิติ
แม้จำนวนผู้เข้าชมจะไม่ได้บันทึกไว้ในนัดการแข่งขันแรก ๆ ที่นอร์ทโรด สถิติผู้เข้าชมสูงสุดในสนามประมาณ 15,000 คน ในนัดการแข่งขันเฟิสต์ดิวิชันพบกับสโมสรฟุตบอลซันเดอร์แลนด์เมื่อวันที่ 4 มีนาคม 1893 ผู้เข้าชมในลักษณะเดียวกันนี้ยังมีการบันทึกไว้ในนัดกระชับมิตรที่แข่งกับกอร์ดอนวิลลาเมื่อวันที่ 5 กันยายน 1889 สถิติผู้เข้าชมเบาบางในลีกมีราว 1,000 คน ในลีกฟุตบอลอัลไลแอนซ์ นัดการแข่งขันระหว่างวัลซอลล์ทาวน์สวิฟส์และเบอร์มิงแฮมซิตี เมื่อวันที่ 21 เมษายน 1890 และ 13 ธันวาคม 1890 ตามลำดับ อย่างไรก็ตาม มีการบันทึกสถิติผู้เข้าชมเพียง 400 คนในการแข่งขันแมนเชสเตอร์คัปที่แข่งกับเอ็กเคิลส์เมื่อวันที่ 31 มกราคม 1885
สถิติยุคแรกสุดสำหรับผู้เข้าชมจำนวนสี่หลักที่สนามคือ 3,000 คนในนัดกระชับมิตรกับเวสต์กอร์ตัน (เซนต์มากส์) เมื่อวันที่ 12 พฤศจิกายน 1881 ถือเป็นการบันทึกการเจอกันครั้งแรกของทั้งสองฝั่งที่ปัจจุบันคือ สโมสรฟุตบอลแมนเชสเตอร์ยูไนเต็ดและสโมสรฟุตบอลแมนเชสเตอร์ซิตี
อ้างอิง
บรรณานุกรม
ฮง อิล-ช็อน
ฮง อิล-ช็อน (พ.ศ. 2485) เป็นอดีตภริยาและเป็นภริยาคนแรกของคิม จ็อง-อิล อดีตผู้นำประเทศเกาหลีเหนือ และเป็นอดีตอาจารย์ใหญ่มหาวิทยาลัยครุศาสตร์คิมฮย็องจิก
ประวัติ
เธอเกิดเมื่อปี พ.ศ. 2485 เป็นบุตรสาวของผู้พลีชีพ (Martyr) ช่วงสงครามเกาหลี เธอและสามีพบกันจากการแนะนำของคิม อิล-ซ็องช่วงปี พ.ศ. 2503 และแต่งงานกันในปี พ.ศ. 2509 ทั้งสองมีบุตรสาวด้วยกันเพียงคนเดียวคือคิม ฮเย-กย็อง (홍혜경) เกิดในปี พ.ศ. 2511 ซึ่งเป็นลูกคนแรกของคิม จ็อง-อิลและเป็นบุตรคนเดียวที่เกิดกับเธอ  แต่ชีวิตรักที่ถูกคิม อิล-ซ็องเลือกให้นั้นก็ยุติลงในปี พ.ศ. 2512
ฮง อิล-ช็อนสำเร็จการศึกษาปริญญาตรีสาขาวรรณคดีรัสเซีย มหาวิทยาลัยคิมอิลซ็อง แม้เธอจะหย่าขาดกับอดีตผู้นำประเทศแล้ว แต่เธอก็ยังมีบทบาททั้งด้านการเมืองและการศึกษา คือเป็นสมาชิกสภาประชาชนสูงสุดเกาหลีเหนือ (Supreme People's Assembly) ช่วงปี พ.ศ. 2520-2534 หลังลาออกจากสภา เธอก็ได้รับการแต่งตั้งเป็นอาจารย์ใหญ่มหาวิทยาลัยครุศาสตร์คิมฮย็องจิกตั้งแต่เดือนกันยายน พ.ศ. 2534 จนเกษียณอายุราชการในเดือนกรกฎาคม พ.ศ. 2555 ขณะอายุ 70 ปี
โสรยา พรมหล้า
โสรยา พรมหล้า ชื่อเล่น โส เป็นนักกีฬาวอลเลย์บอลหญิง ผู้ทำหน้าที่ในตำแหน่งตัวเซต เป็นคนจังหวัดเชียงราย และเป็นอดีตหัวหน้าทีมของสโมสรวอลเลย์บอลอยุธยา เอ.ที.ซี.ซี. ปัจจุบันได้เล่นให้กับสโมสร สโมสรวอลเลย์บอลสุพรีม ชลบุรี อีเทค
โสรยา พรมหล้า เคยติดทีมชาติไทยชุดใหญ่ในปี 2014 กับ 2016 และ ได้มีประสบการณ์ไปเล่นลีกที่ประเทศฟิลิปปินส์ ซึ่งประสบความสำเร็จเป็นอย่างมาก ได้รับรางวัล Best Setter และ MVP ใน Shakey's V-League ปี 2013
เธอได้มีโอกาสติดทีมชาติอีกครั้งในชุดเฉพาะกิจ เพื่อเข้าร่วมการแข่งขัน VNL 2021ที่ประเทศอิตาลี
ปัจจุบันนอกจากเป็นนักวอลเลย์บอลแล้ว เธอยังเป็นเจ้าของผลิตภัณฑ์ครีมทาหน้า Soie Brand
ประวัติ
โสรยาประสบความสำเร็จอย่างมาก สร้างชื่อเสียงให้กับตัวเองและทีม ในขณะที่เล่นให้กับ อยุธยา เอ.ที.ซี.ซี ถือว่าเป็นยุครุ่งเรืองของสโมสรด้วย
ปี 2014 โสรยา พรมหล้า ถูกเรียกเข้าแคมป์เก็บตัวทีมชาติชุดใหญ่ เพื่อฝึกซ้อมและเตรียมความพร้อม ในการแข่งขันวอลเลย์บอลรายการใหญ่ของนักตบลูกยางทีมชาติไทยทีมี 3 รายการ คือ ชิงแชมป์โลกที่ประเทศอิตาลี, การแข่งขันเอเชียนเกมส์ 2014 ที่ประเทศเกาหลีใต้ และ วอลเลย์บอลเวิลด์กรังด์ปรีซ์ 2014‎
กลุ่มอาการแอนไทฟอสโฟไลปิด
กลุ่มอาการแอนไทฟอสโฟไลปิด (antiphospholipid syndrome) หรือกลุ่มอาการแอนไทฟอสโฟไลปิด แอนติบอดี้ (antiphospholipid antibody syndrome) (APS, APLS) หรือกลุ่มอาการฮิวจส์ (Hughes syndrome) เป็นโรคภูมิต้านตนเองที่ทำให้มีภาวะเลือดแข็งตัวง่ายกว่าปกติอย่างหนึ่ง เกิดจากการมีแอนติบอดีต่อฟอสโฟไลปิด (antiphospholipid antibody) โรคนี้กระตุ้นให้เกิดลิ่มเลือดทั้งในหลอดเลือดแดงและหลอดเลือดดำ และทำให้เกิดภาวะแทรกซ้อนของการตั้งครรภ์ เช่น การแท้ง การตายคลอด การคลอดก่อนกำหนด และครรภ์เป็นพิษรุนแรง เป็นต้น
โรงพยาบาลน่าน
โรงพยาบาลน่าน ตั้งอยู่บน ถนนวรวิชัย ตำบลในเวียง อำเภอเมืองน่าน จังหวัดน่าน ก่อตั้งขึ้นเมื่อปี พ.ศ. 2497 เป็นโรงพยาบาลทั่วไปประจำจังหวัดน่าน มีจำนวนเตียงทั้งหมด 466 เตียง สังกัดสำนักงานปลัดกระทรวงสาธารณสุข
ประวัติ
โรงพยาบาลน่านเป็นโรงพยาบาลทั่วไป โรงพยาบาลประจำจังหวัดน่าน สังกัดกระทรวงสาธารณสุข บนเนื้อที่ประมาณ 48 ไร่ 86 ตารางวา ซึ่งเป็นพื้นที่ของ มณฑลทหารบกที่ 7 ตามนโยบาย ของกระทรวงสาธารณสุข ซึ่งให้กรมการแพทย์ดำเนินการจัดตั้ง โรงพยาบาลประจำจังหวัดน่านขนาด 25 เตียง
โรงพยาบาลเปิดบริการทั้งผู้ป่วยนอกและผู้ป่วยใน เมื่อวันที่ 21 กุมภาพันธ์ พ.ศ. 2499 โดยในระยะแรกบริการผู้ป่วย 56 เตียง จนขยายเป็นโรงพยาบาลทั่วไปขนาดใหญ่ 430 เตียง มีศักยภาพในการให้บริการเพิ่มขึ้นอย่างมาก เป็นสถานที่สร้างสรรค์ นักบริหารและนักวิชาการ ด้านการแพทย์ และ สาธารณสุขที่มีความสามารถ มีคุณธรรมจำนวนมาก ให้แก่วงการแพทย์และสาธารณสุข เมื่อวันที่ 21 กุมภาพันธ์ 2541 ได้เปิดตึกบริการผู้ป่วยเพิ่มเป็น 120 เตียงใหม่ซึ่งจะทำให้รองรับผู้ป่วยได้มากขึ้น ละทำให้โรงพยาบาลน่านปรับเปลี่ยนเป็นโรงพยาบาลขนาด 491 เตียง สำหรับการให้บริการทั้งผู้ป่วยนอกและผู้ป่วยในที่เพิ่มขึ้น
ประเทศนอร์ทมาซิโดเนียในโอลิมปิกฤดูหนาว 2022
ประเทศนอร์ทมาซิโดเนีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาตินอร์ทมาซิโดเนียเป็นตัวแทนประเทศนอร์ทมาซิโดเนียในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีลงเขา
ผลการแข่งขันดังนี้ :
กูเกิลเพล็กซ์
กูเกิลเพล็กซ์ (Googleplex) เป็นอาคารสำนักงานใหญ่ของบริษัทกูเกิล ตั้งอยู่ที่เมืองเมาน์เทนวิว รัฐแคลิฟอร์เนีย โดยคำว่ากูเกิลเพลกซ์รวมจากชื่อบริษัท "กูเกิล" รวมกับ "คอมเพล็กซ์" (ในภาษาอังกฤษแปลว่า กลุ่มอาคาร) และขณะเดียวกันเล่นคำกับคำว่า กูกอลเพ ลกซ์ ที่หมายถึงจำนวนมหาศาล 1010 100
อาคารทั้ง 4 หลังของกูเกิลเพล็กซ์มีเนื้อที่ 47,038 ม² (506,317 ฟุต²) โดยเช่ามาจากซิลิกอนกราฟิกส์ตั้งแต่ปี พ.ศ. 2546 และเมื่อ มิถุนายน 2549 กูเกิลได้ซื้ออาคารจากซิลิกอนกราฟิกส์เป็นจำนวนเงิน 319 ล้านดอลลาร์สหรัฐ
เซจิ โอซาวะ
เซจิ โอซาวะ (小澤 征爾) เป็นวาทยกรชาวญี่ปุ่นซึ่งมีชื่อเสียงจากการเป็นผู้อำนวยการเพลงให้แก่วงดุริยางค์ชั้นนำ อาทิ ซานฟรานซิสโกซิมโฟนี, โทรอนโตซิมโฟนีออร์เคสตรา, อุปรากรรัฐเวียนนา, บอสตันซิมโฟนีออร์เคสตรา ฯลฯ และยังเป็นสมาชิกกิตติมศักดิ์ของเบอร์ลินฟิลฮาร์มอนิกตั้งแต่ปี 2016
ภูมิหลัง
เซจิ โอซาวะ เกิดเมื่อปี 1935 ในครอบครัวชาวญี่ปุ่นซึ่งประจำอยู่ในนครมุกเดน มณฑลเฟิ่งเทียน ประเทศแมนจู อันเป็นรัฐหุ่นเชิดของจักรวรรดิญี่ปุ่น ต่อมาในช่วงสงครามโลกครั้งที่สอง ครอบครัวก็เดินทางกลับญี่ปุ่นในปี 1944 โอซาวะในวันเก้าปีเริ่มเรียนเปียโนอย่างหนัก และงานเพลงของโยฮัน เซบัสทีอัน บัค ต่อมาภายหลังจบการศึกษาในระดับมัธยมปลาย โอซาวะก็ทำกระดูกนิ้วหักจำนวนสองนิ้วในการเล่นรักบี้ ส่งผลให้เขาไม่สามารถเรียนเปียโนอีกต่อไป
ฮิเดโอะ ไซโตะ อาจารย์ของโอซาวะ จึงพาเขาไปรับชมการแสดงเปียโนคอนแชร์โตหมายเลข 5 ของเบทโฮเฟิน การได้รับชมการแสดงในครั้งนั้นเป็นจุดเปลี่ยนสำคัญในชีวิตของโอซาวะ เขาเปลี่ยนจากสายทางนักดนตรีเข้าสู่สายทางวาทยกร เขาเข้าศึกษาที่วิทยาลัยการดนตรีโทโฮกะกุเอ็นในโตเกียว และจบการศึกษาในปี 1957
ความสำเร็จระดับสากล
เกือบหนึ่งทศวรรษหลังจากเล่นกีฬาจนนิ้วหัก โอซาวะได้รับรางวัลชนะเลิศในการประกวดวาทยกรออร์เคสตรานานาชาติที่เมืองเบอซ็องซง ประเทศฝรั่งเศส ความสำเร็จในครั้งนี้นำไปสู่การถูกรับเชิญจากชาร์ล มุนช์ ผู้อำนวยการเพลงของบอสตันซิมโฟนีออร์เคสตรา ให้เขาเข้ามาฝึกหัดที่ศูนย์ดนตรีเบิร์กไชร์ รัฐแมสซาชูเซตส์ สหรัฐอเมริกา ซึ่งในเวลาไม่กี่ปีหลังมาอยู่ที่นี่ โอซาวะก็ได้รับรางวัลคูเซวิตสกีในฐานะวาทยกรฝึกหัดยอดเยี่ยม ซึ่งถือเป็นรางวัลระดับสูงสุดของสถาบัน
โอซาวะได้รับทุนการศึกษาจากแฮร์แบร์ท ฟ็อน คารายัน วาทยกรผู้ยิ่งใหญ่ของเยอรมนี เขาจึงย้ายไปพำนักในเบอร์ลินตะวันออก และแล้วโอซาวะภายใต้การอบรมของคารายัน ก็เป็นที่เข้าตาของเลนนาร์ด เบิร์นสไตน์ วาทยกรผู้ยิ่งใหญ่ของอเมริกา เขาได้รับแต่งตั้งจากเบิร์นสไตน์ให้เป็นวาทยกรผู้ช่วยของวงนิวยอร์กฟิลฮาร์มอนิกในปี 1961
อ้างอิง
1935
แขวงชังชุง
แขวงชังชุง (장충동, Jangchung dong) เป็นแขวง (ทง) ของเขตชุงในโซล ประเทศเกาหลีใต้
ทอม อารายา
โตมัส เอนรีเก อารายา ดีอัซ (Tomás Enrique Araya Díaz; เกิด 6 กรกฎาคม ค.ศ. 1961) หรือ ทอม อารายา เป็นนักดนตรีสัญชาติชิลี-อเมริกา เป็นที่รู้จักในฐานะมือเบสและนักร้องนำวงแทรชเมทัล สเลเยอร์ เขาได้รับการจัดอันดับที่ 58 จากฮิตพาราเดอร์ในรายชื่อ "100 นักร้องนำเมทัลทียิ่งใหญ่ที่สุดตลอดกาล"
อารายา เคยเป็นอดีตนักบำบัดในช่วงต้นยุค 1980 และได้ช่วยเรื่องค่าใช้จ่ายให้กับการสร้างอัลบั้มแรกของสเลเยอร์ "โชว์โนเมอร์ซี" (Show No Mercy) เนื้อหาเพลงส่วนใหญ่ที่เขาแต่งมักเกี่ยวข้อง การฆาตรกรรมต่อเนื่อง ซึ่งเบากว่าสมาชิกคนอื่น ส่วนหนึ่งคือเขาเป็นคาทอลิก เขาได้รับเครดิตแต่งเพลงครั้งแรกในซิงเกิล "At Dawn They Sleep" จากอัลบั้ม "เฮลอะเวทส์" (Hell Awaits) ปี 1985
อ้างอิง
1961
ซาลอว์
ซาลอว์ (Salou) เป็นเมืองและเทศบาลแห่งหนึ่งในโกมาร์กาตาร์รากูแน็ส จังหวัดตาร์ราโกนา แคว้นกาตาลุญญา ประเทศสเปน เมืองนี้อยู่ห่างจากเมืองตาร์ราโกนาและแร็วส์ซึ่งอยู่ริมฝั่งก็อสตาเดาราดาประมาณ 10 กิโลเมตร และห่างจากเมืองบาร์เซโลนาประมาณ 112 กิโลเมตร นอกเหนือจากชายหาดสลับกับอ่าวแคบ ๆ และทางเดินเลียบฝั่งที่มีภูมิทัศน์สวยงามแล้ว หนึ่งในสถานที่ท่องเที่ยวที่สำคัญของที่นี่คือสถานตากอากาศปอร์ตาเบนตูราเวิลด์
โทนี่ โทนี่ ช็อปเปอร์
โทนี่ โทนี่ ช็อปเปอร์ ตัวละครการ์ตูนจากเรื่องวันพีซ หมอประจำเรือของกลุ่มโจรสลัดหมวกฟางลูฟี่
วอลเลย์บอลชายทีมชาติสหราชอาณาจักร
วอลเลย์บอลชายทีมชาติสหราชอาณาจักร (Great Britain men's national volleyball team) เป็นทีมชาติของสหราชอาณาจักร ทีมนี้ได้รับการบริหารโดยสหพันธ์วอลเลย์บอลสหราชอาณาจักร และเป็นส่วนหนึ่งในการแข่งขันวอลเลย์บอลระดับนานาชาติ
มหาวิทยาลัยแมริแลนด์ คอลเลจพาร์ก
มหาวิทยาลัยแมริแลนด์ คอลเลจพาร์ก (University of Maryland, College Park ย่อว่า UM, UMD, UMCP) เป็นมหาวิทยาลัยรัฐของสหรัฐอเมริกา ตั้งอยู่ในเมืองคอลเลจพาร์ก รัฐแมริแลนด์ โดยอยู่ไม่ห่างจากวอชิงตัน ดี.ซี. มหาวิทยาลัยก่อตั้งในปี ค.ศ. 1856 มหาวิทยาลัยแมริแลนด์ คอลเลจพาร์ก มักจะรู้จักในชื่อ "มหาวิทยาลัยแมริแลนด์" ปัจจุบัน ณ ปี 2551 มหาวิทยาลัยมีนักศึกษาประมาณ 36,000 คน โดยมีคณาจารย์ 3,700 คน
สัญลักษณ์มหาวิทยาลัยคือ เต่า โดยสีประจำมหาวิทยาลัยคือ สีแดง สีขาว สีดำ และสีทอง
แม่น้ำยมุนา
แม่น้ำยมุนา เป็นแม่น้ำในประเทศอินเดีย ต้นน้ำมาจากธารน้ำแข็งยมุโนตรีที่ความสูง 6387 m ทางตะวันตกเฉียงใต้ของยอดเขาบันดาลปูจในเทือกเขาหิมาลัยล่าง รัฐอุตตราขัณฑ์, ไหลเป็นระยะทาง 1376 km ก่อนจะรวมเข้ากับแม่น้ำคงคาที่ตริเวนีสังฆัมในเมืองอลาหาบาด จุดที่ชาวฮินดูจัดพิธีกุมภเมลา แม่น้ำยมุนาไหลผ่านรัฐหรยาณา อุตตรประเทศ อุตตราขัณฑ์ และเดลี
แม่น้ำยมุนาเป็นแม่น้ำศักดิ์สิทธิ์ในศาสนาฮินดู และได้รับการเคารพบูชาในฐานะเทวียมุนา ซึ่งตามเทวตำนานเล่าว่าเป็นธิดาของพระสุรยะ เทพเจ้าแห่งดวงอาทิตย์ และเป็นพี่/น้องสาวของพระยม เทพเจ้าแห่งความตาย เทวียมุนาจึงรู้จักในอีกนามว่ายมีเทวี ตามความเชื่อกระแสหลักของฮินดูเชื่อว่าการลงอาบน้ำในแม่น้ำยมนุนาจะช่วงชะล้างความทรมาณจากการตาย
โรงเรียนหาดอมราอักษรลักษณ์วิทยา
โรงเรียนหาดอมราอักษรลักษณ์วิทยา(HADAMMARA AKSORNLUKWITTAYA, อักษรย่อ: อ.อ.ว.) เป็นโรงเรียนรัฐบาล ในสังกัดสำนักงานเขตพื้นที่การศึกษามัธยมศึกษา เขต 6 (ฉะเชิงเทรา สมุทรปราการ) ตั้งอยู่ที่หมู่ที่4  บ้าน234 ตำบลท้ายบ้าน อำเภอเมืองสมุทรปราการ จังหวัดสมุทรปราการ เปิดสอนในระดับชั้นมัธยมศึกษาตอนต้นและตอนปลายแบบสหศึกษา
ประวัติ
โรงเรียนหาดอมราอักษรลักษณ์วิทยาเป็นโรงเรียนมัธยมศึกษาแบบสหศึกษาสังกัด สำนักงานเขตพื้นที่การศึกษามัธยมศึกษา เขต 6 ในสังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการก่อตั้งเมื่อวันที่ 12 กุมภาพันธ์ พ.ศ. 2522
โรงเรียนได้เปิดทำการสอนครั้งแรกในปีการศึกษา 2522  โดยใช้สถานที่โรงเรียนคลองแสนสุขจำนวน 3  ห้องเรียน   มีนักเรียนจำนวน  119  คน  ครู 5 คน  โดยมีนายประมวญ   บุญญพาพงศ์  รักษาการครูใหญ่  ต่อมาเมื่อวันที่  20 พฤษภาคม พ.ศ. 2523 ได้ย้ายมาอยู่ในที่ปัจจุบัน โดยชื่อโรงเรียนได้นำมาจากชื่อผู้บริจาคที่ดินกับชื่อของท้องถิ่นรวมกัน
สำนักงานสลากกินแบ่งรัฐบาล
สำนักงานสลากกินแบ่งรัฐบาล (The Government Lottery Office) เป็นหน่วยงานหนึ่งของรัฐบาล มีหน้าที่ออกรางวัลสลากกินแบ่งรัฐบาลเป็นหลัก รวมถึงจัดการโรงพิมพ์อันเป็นอุปกรณ์ในการพิมพ์สลากกินแบ่งรัฐบาล หรือสิ่งพิมพ์อื่นที่คณะกรรมการให้ความเห็นชอบ และรับผิดชอบในกระทำการอื่นใดที่เกี่ยวเนื่องหรือที่เป็นประโยชน์แก่การดำเนินกิจการของสำนักงานเอง ภายใต้คำขวัญของสำนักงานสลากกินแบ่งรัฐบาลที่ว่า "ช่วยราษฎร์ เสริมรัฐ ยืนหยัดยุติธรรม"
สำนักงานสลากกินแบ่งรัฐบาล เป็น 1 ใน 10 รัฐวิสาหกิจไทยที่มีรายได้นำส่งภาครัฐสูงสุด โดยในไตรมาสที่ 1 ปีงบประมาณ 2566 สำนักงานฯ นำส่งรายได้เป็นจำนวน 8,505 ล้านบาท สูงเป็นลำดับที่ 3 รองจาก บมจ.ปตท. และ การไฟฟ้าส่วนภูมิภาค